เรื่องร้องเรียน: เนื่องจากมีหลานซึ่งเดินไม่ได้ค่ะคลอดก่อนกำหนดแล้วคุณหมอแจ้งว่าพัฒนาการช้า สติปัญญาปกติค่ะ พอถึงช่วงวัยที่ต้องเข้าโรงเรียนก็ได้หาโรงเรียนเพื่อให้เขาได้เรียนหนังสือ เลยหาได้โรงเรียนวัดชัยพฤกษมาลา เขตตลิ่งชัน  ปัจจุบันเรียนมา 5 ปี ถามว่าพัฒนาการดีขึ้นบ้างไหมก็ดีขึ้นมาบ้างค่ะ แต่ทางผู้ปกครองก็หาเรียนเสริมให้เขาพร้อมทั้งทำกายภาพควบคู่กัน เห็นว่าที่นั่นมีคุณครูที่สอนเด็กพิเศษเลยให้ไปลองสมัครจนได้เข้าเรียนค่ะ ระหว่างวันจะมีแม่ของเขาไปดูแล(ทางครอบครัวให้อม่ลาออกจากงานเพื่อมาคอยดูแลตั้งแต่เขาเริ่มถึงวัยเรียน)คือไปถึงโรงเรียนอุ้มลงจากรถและไปส่งน้องบนอาคารเรียนชั้น2 มีกิจกรรมของโรงเรียนแม่เขาจะเฝ้าจนเลิกเรียนแล้วกลับตอนเที่ยงบ้าง บ่าย2บ้าง  เด็กเป็นคนไทยค่ะ เชื้อชาติไทย สัญชาติไทย  จนช่วงการเรียนหลังๆไม่ได้เฝ้าแต่คุณครูจะนัดเวลาให้มารับค่ะ คุณครูมีเพียง1ท่าน และครูพี่เลี้ยงอีก1ท่าน จำนสนเด็กอาจมีจำนวนมากกว่า เรื่องความทั่วถึงในการสอนเข้าใจคุณครูค่ะ เพราะเด็กหลากหลายต่างชั้นกัน แต่เราหวังแค่อยากให้ลูก หลานเราได้อ่านออก เขียนได้  จน ณ ตอนนี้เปลี่ยน ผอ.คุณครูมาถามว่ามีแนวโน้มให้เด็กไปเรียนโรงเรียนเฉพาะทางไหม คืออยากหาให้เด็กไปน่ะค่ะแต่ส่วนใหญ่เมื่อพาน้องไปจะถูกปฎิเสธ ก็เลยคิดว่าเรียนมาตั้งนาน ผอ.คนก่อนๆก็เอ็นดูเด็กพิเศษทั้งหลาย แต่พอเปลี่ยนก็เริ่มมีให้เด็กทยอยออก  เลยไม่แน่ใจว่าที่ ผอ.ให้ครูมาถามคืออะไรค่ะ การเรียนการสอนแค่อยากให้เด็กอ่านออก เขียนได้อยู่ในสังคมร่วมกับผู้อื่นได้ ขนาดสังคมเล็กๆอย่างโรงเรียนกทม.ยังไม่ต้อนรับ และที่ไหนจะรับได้บ้างค่ะ  กล้องวงจรปิดภายในห้องเรียนก็ไม่มี มีแต่ตรงทางเดินไม่แน่ใจจะส่องดูอะไร  จริงๆน่าจะติดภายในห้องเรียนค่ะ  รบกวนฝากเรื่องไว่ด้วยน่ะค่ะ ณ ตอนนี้ทางเราก็ยังหาที่เรียนไม่ได้ บ้านอยู่เขตบางแคค่ะ แต่ต้องไปหาโรงเรียนเขตตลิ่งชัน เรียนมาได้5ปีแต่เจอคำถามที่ทำใฟ้ครอบครัวคิดหนักมาก ตอนนี้กำลังมองหาโรงเรียนแถบจังหวัดใกล่เคียงค่ะ
การดำเนินการของเจ้าหน้าที่: ตามที่ฝ่ายการศึกษาสำนักงานเขตบางแค ได้เชิญฝ่ายการศึกษาสำนักงานเขตตลิ่งชัน เข้าร่วมตอบข้อร้องเรียนผ่านทาง Traffy Fondue เนื่องจากมีผู้ปกครองของนักเรียนกลุ่มที่มีความต้องการพิเศษซึ่งพักอาศัยอยู่ในพื้นที่เขตบางแค แต่เข้ารับการศึกษา ณ โรงเรียนวัดชัยพฤกษมาลา สำนักงานเขตตลิ่งชัน นั้น ฝ่ายการศึกษา สำนักงานเขตตลิ่งชันได้ประสานผู้อำนวยการสถานศึกษาโรงเรียนวัดชัยพฤกษมาลาเพื่อชี้แจงข้อเท็จจริงในประเด็นที่ถูกร้องเรียน  ดังนี้  1. ตามที่ผู้ว่าราชการกรุงเทพมหานครมีนโยบายในการเปิดโอกาสเข้าถึงการศึกษาให้ผู้เรียนทุกกลุ่มได้เข้ารับการศึกษาในระบบการศึกษาอย่างเท่าเทียม โดยเฉพาะในกรณีผู้เรียนที่มีความต้องการพิเศษ หรือมีภาวะบกพร่องทางด้านร่างกาย โดยจะมีการพัฒนาหลักสูตร “การเรียนรวม” หรือ “inclusion” เพื่อส่งเสริมให้เด็กที่มีความต้องการพิเศษสามารถเรียนร่วมกับเด็กทั่วไป มีทักษะการอยู่ร่วมกันในสังคม และเมื่อเรียนจบแล้วสามารถออกไปประกอบอาชีพได้ นั้น โรงเรียนวัดชัยพฤกษมาลา (นนทสิริราษฎร์บำเพ็ญ) มีการจัดการเรียนการสอนตามนโยบาย และแนวทางที่สำนักการศึกษา และกรุงเทพมหานครกำหนด ซึ่งในภาคเรียนที่ 1/2566 โรงเรียนได้มีการปรับเปลี่ยนวิธีการจัดการเรียนการสอนของนักเรียนกลุ่มที่มีความต้องการพิเศษ โดยได้มอบหมายให้นางมณีรัตน์ เลิศภา ครูการศึกษาพิเศษประสานทำความเข้าใจ ให้คำแนะนำ และหารือแนวทางการช่วยเหลือนักเรียนร่วมกันกับผู้ปกครอง ทั้งนี้ ผู้อำนวยการสถานศึกษาโรงเรียนวัดชัยพฤกษมาลา (นนทสิริราษฎร์บำเพ็ญ) ยืนยันว่า ผู้บริหารสถานศึกษา ข้าราชการครู และบุคลากรของโรงเรียนทุกคน เห็นถึงความสามารถและให้ความสำคัญกับนักเรียน และมีความยินดีที่จะดูแลนักเรียนทุกคนอย่างทั่วถึงและเท่าเทียมกันโดยไม่มีการเลือกปฏิบัติ และผู้อำนวยการสถานศึกษามิได้มีการสั่งให้ข้าราชการครูคนหนึ่งคนใดพูดจาโน้มน้าว หรือขอให้ผู้ปกครองนำนักเรียนที่มีความต้องการพิเศษ ไปเรียนที่โรงเรียนอื่น มีเพียงการกำชับให้ข้าราชการครูดูแล และจัดการเรียนการสอนตามศักยภาพของนักเรียนเท่านั้น  2. ปีการศึกษา 2564 โรงเรียนวัดชัยพฤกษมาลา (นนทสิริราษฎร์บำเพ็ญ)  ได้รับจัดสรรงบประมาณจากสำนักงานเขตตลิ่งชัน เพื่อดำเนินการติดตั้งกล้องวงจรปิดทั้งภายในและภายนอกอาคารเรียน จำนวน 32 จุด โรงเรียนวัดชัยพฤกษมาลาจึงพิจารณาติดตั้งกล้องวงจรปิดในจุดที่มีความจำเป็นและเกิดประโยชน์สูงสุดต่อก...
ความเห็นของผู้แจ้ง: ขอบคุณน่ะค่ะสำหรับการรับฟังและตรวจสอบปัญหา ส่วนการแก้ไขวันนี้โรงเรียนได้ประชุมคุณครูเกี่ยวกับการศึกษาพิเศษ ได้มีการแก้ไขโดยแจ้งกับทางผู้ปำครองให้มีการเรียนร่วม พร้อมทั้งให้เซ็นต์เอกสารเกี่ยวกับการเรียนการสอน ขอบคุณน่ะค่ะสำฟรับการแก้ไขที่ไม่ตรงจุด แต่รวดเร็ว มีเอกสารให้เซ็นต์ด้วย ขอบคุณค่ะ
พื้นที่: แขวงบางแคเหนือ เขตบางแค กรุงเทพมหานคร